У сярэдзіне другога перыяду фінскі клуб зноў выкарыстаў большасць. Алекс Грант завяршыў камбінацыю партнёраў - 2:0. На 38-й мінуце хакеісты Дынама дзейнічалі ўпяцёх супраць траіх сапернікаў, але закінуць так і не змаглі. У трэцім перыядзе Есэ Ёэнсу скарыстаўся мітуснёй ля варот гаспадароў пляцоўкі і пераправіў шайбу ў вароты Юнаса Энрата - 3:0. Адрадзіў інтрыгу ў матчы абаронца мінчан Крысціян Хенкель, які другі раз у сезоне вызначыўся голам. Канчатковы лік устанавіў Марка Анціла, які адправіў шайбу ў пустыя вароты беларускай каманды.